Rashid Khan reached the milestone বিশ্ব ক্ৰিকেটত অন্যতম শ্ৰেষ্ঠ স্পীনাৰ হিচাপে ইতিমধ্যে নিজৰ নাম খোদিত কৰিবলৈ সক্ষম হৈছে আফগান ক্ৰিকেটাৰ ৰছিদ খানে। এটা এটাকৈ অভিলেখৰ কৃতিত্বৰ মাজেৰে নিজকে সুকীয়া স্থানত প্ৰতিষ্ঠিত কৰিছে লেগ স্পীনাৰ গৰাকীয়ে।
টী-২০ ক্ৰিকেটত দ্ৰুততম ১০০ উইকেট দখলৰ বিৰল অভিলেখ গঢ়িলে বৰ্তমান বিশ্বৰ বেটাৰসকলৰ বাবে ত্ৰাসৰ কাৰণ হৈ পৰা ৰছিদ খানে।
শুকুৰবাৰে নিশা পাকিস্তানৰ বিৰুদ্ধে আফগানিস্তান ৫ উইকেটত পৰাজিত হ'লেও ৰছিদ খানে অনন্য অবিলেখ গঢ়িবলৈ সক্ষম হয়।
ইয়াৰ পূৰ্বে ডী-২০ ক্ৰিকেটত ১০০ উইকেট দখলৰ অভিলেখ আছে মাত্ৰ তিনিজনৰ। তেওঁলোক হ'ল লাচথ মালিংগা, ছাকিব উল হাছান আৰু টিম ছাউথী। ৰছিদ খান হ'ল চতুৰ্থগৰাকী এই অভিলেখৰ গৰাকী।
কিন্তু পূৰ্বৰ তিনিওজনক অতিক্ৰমি ৰছিদ খানে দ্ৰুততম ১০০উইকেট দখলৰ কৃতিত্ব অৰ্জন কৰিছে। মাত্ৰ ৫৩খন মেচ খেলি আফগান স্পীনাৰগৰাকীয়ে এই কৃতিত্বৰ অধিকাৰী হৈছে।
পূৰ্বে লাচিথ মালিংগাই ৭৬খন মেচ খেলি দ্ৰুততম ১০০ উইকেট দখল অভিলেখ গঢ়িছিল।
আনহাতে, ৰছিদ খানে কেবৱ টী-২০তে নহয়, এদিনীয়াতো দ্ৰুততম ১০০ উইকেট দখলৰ অধিকাৰী হৈছে। মাত্ৰ ৪৪খন এদিনীয়া মেচ খেলিয়েই ৰছিদ খানে ১০০উইকেট দখলৰ কৃতিত্ব ৰচিছে।
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
